১৯৫২ সালে বিশ্বনারী সম্মেলনে ভারতীয় মহিলা প্রতিনিধিদের মধ্যে তিনি ছিলেন অন্যতম। ১৯৫৪ সালে তিনি ‘ভারতীয় মহিলা ফেডারেশন’-এর প্রতিষ্ঠাতা সভানেত্রী নির্বাচিত হন। আন্তর্জাতিক মহিলা সংসদেও প্রথম ভারতীয় মহিলা সভানেত্রী হন তিনি। জেনেভায় বিশ্বমাতৃ সম্মেলনেও ভারতীয় দলের প্রতিনিধিত্ব করেছিলেন। এছাড়াও বহুবার তিনি সোভিয়েত ইউনিয়ন, চীন, বার্মা ও ইউরোপের বিভিন্ন দেশে বিভিন্ন সম্মেলনে ভারতের প্রতিনিধিত্ব করেছেন। ভারতীয় শিশু আইন প্রণয়নের কমিটি-সদস্য হিসাবেও তিনি যুক্ত ছিলেন।